b"\n_START_ARTICLE_\nEmbalatge\n_START_PARAGRAPH_\nUn embalatge, envasament o env\xc3\xa0s (castellanisme) \xc3\xa9s un recipient o embolcall que serveix per a rebre productes i transportar-los; tamb\xc3\xa9 s'empra el terme per a designar la disciplina o art del seu disseny. Unes altres funcions pr\xc3\xb2pies de l'empaquetatge s\xc3\xb3n de protegir el contingut, informar sobre les seves condicions d'utilitzaci\xc3\xb3, requisits legals, composici\xc3\xb3, ingredients, etc. i promocionar el producte mitjan\xc3\xa7ant grafismes. A la botiga, l'embalatge pot ajudar a vendre la mercaderia mitjan\xc3\xa7ant el seu disseny gr\xc3\xa0fic i estructural. _NEWLINE_L'empaquetatge explora multitud de q\xc3\xbcestions relacionades amb el disseny dels envasos: del seu paper dins de l'estrat\xc3\xa8gia d'una marca, fins als materials usats en la seva fabricaci\xc3\xb3. A m\xc3\xa9s a m\xc3\xa9s, analitza cada component gr\xc3\xa0fic estructural, disposici\xc3\xb3, i jerarquia de la informaci\xc3\xb3, fotografies i acabats, tant de forma a\xc3\xafllada, com en la seva relaci\xc3\xb3 amb altres elements. Podr\xc3\xadem dir, i de fet ho \xc3\xa9s, que \xc3\xa9s un terme comercial, i el seu significat va m\xc3\xa9s enll\xc3\xa0 de la relaci\xc3\xb3 amb el producte i el seu env\xc3\xa0s. Aix\xc3\xad mateix, mostra com els dissenyadors busquen noves solucions a les necessitats dels seus clients, prenent les t\xc3\xa8cniques de disseny del producte part fonamental en el proc\xc3\xa9s.\n_START_SECTION_\nHist\xc3\xb2ria\n_START_PARAGRAPH_\nL'art de l'envasat flor\xc3\xad al segle XIX, quan les tecnologies van fer possible que els fabricants i grangers poguessin abastir les tendes amb productes envasats. Tanmateix, els venedors podien envasar aquells articles vinguts dels grangers i artesans en un format m\xc3\xa9s atractiu per tal d'orientar les prefer\xc3\xa8ncies de compra cap al mateix producte.\n_START_SECTION_\nL'env\xc3\xa0s en la publicitat empresarial\n_START_PARAGRAPH_\nL'embalatge no nom\xc3\xa9s respon a campanyes del m\xc3\xa0rqueting (el fer m\xc3\xa9s atractiu l'embolcall amb la fi de vendre m\xc3\xa9s), sin\xc3\xb3 que t\xc3\xa9 un paper fonamental alhora d'assegurar que la percepci\xc3\xb3 que t\xc3\xa9 el consumidor de la marca sigui reflectida a l'embolcall (els consumidors compren tant com per la marca com pel producte).\n_START_SECTION_\nMarc legal\n_START_PARAGRAPH_\nEls envasos i els seus residus estan subjectes a un marc legal per tal de reduir en la mesura possible el seu impacte ambiental.\n_START_SECTION_\nNormativa espanyola\n_START_PARAGRAPH_\nLa Directiva 94/62/CE va ser transposada mitjan\xc3\xa7ant la Llei 11/1997, de 24 d'abril, d'envasos i residus d'envasos i, posteriorment, el Reial Decret 782/1998, de 30 d'abril, pel qual s'aprova el Reglament per al desenvolupament i l'execuci\xc3\xb3 de la Llei d'envasos._NEWLINE_La Directiva 2004/12/CE_NEWLINE_va ser transposada a l'ordenament jur\xc3\xaddic espanyol pel Reial Decret 252/2006, de 3 de mar\xc3\xa7, pel qual es revisen els objectius de reciclat i valoritzaci\xc3\xb3 establerts en la Llei 11/1997, de 24 d'abril, d'Envasos i Residus d'Envasos, i pel qual es modifica el Reglament per a la seva execuci\xc3\xb3, aprovat pel Reial Decret 782/1998, de 30 d'abril.\n_START_SECTION_\nProgrames de gesti\xc3\xb3 a Catalunya\n_START_PARAGRAPH_\nA Catalunya, els envasos, com la resta de residus, estan subjectes al Programa de gesti\xc3\xb3 de residus municipals de Catalunya."